**KUTSU** 05.01.2024

**SM-JUNIOREIDEN KILPAILUTAPAHTUMA**

Uplakers Taitoluistelu kutsuu STLL:n rekisteröityjä ja kilpailupassin kaudelle 2023-2024 lunastaneita yksinluistelun SM-juniorit-sarjan luistelijoita, jotka eivät saavuttaneet valintakilpailuista paikkaa joulukuun 2023 SM-kilpailuun, kilpailutapahtumaan Ylöjärvelle 26.1.2024. Tapahtumassa luistellaan vapaaohjelma.

**Paikka** Ylöjärven jäähalli, Huurre -areena. Elotie 12, Ylöjärvi

**Aika ja alustava aikataulu**

26.1.2024, klo 14.00-17.00

|  |  |
| --- | --- |
| **Sarja** | **Osallistumismaksu** |
| SM-juniorit VO | 30€ |

Osallistumismaksu laskutetaan kilpailun jälkeen arvioijakulujen yhteydessä.

Tarkempi aikataulu ilmoitetaan tapahtumavahvistuksessa. Järjestävä seura varaa oikeuden aikataulumuutoksiin. Tapahtumassa noudatetaan joustavaa aikataulua.

**Säännöt** Tapahtumassa noudatetaan STLL:n kilpailusääntöjä kaudelle 2023-2024

**Arviointi** Tapahtuman arvioitsijoina toimivat huippuammattilaiset Leena Laaksonen ja Tarja Ristanen, jotka antavat kirjallisen palautteen jokaisen luistelijan suorituksesta.

Tapahtumassa ei ole perinteistä ISU-arviointia, vaan arvioitsijat myöntävät neljä erilaista erityismainintaa. Erityismaininnoista palkitaan lahjakortein seuraavasti:

\* Erityismaininnoista 1 myönnetään parhaasta kokonaisuudesta, jonka palkinto on 100€ GoGift SuperLahjakortti

\* 3 muuta erityismainintaa arvioitsijat päättävät näkemänsä perusteella tapahtuman aikana ja näistä palkintona on 50€ GoGift SuperLahjakortti/erityismaininta.

*\*erityismaininnat sponsoroi Click Henkilöstöpalvelut Oy*

**Ilmoittautuminen**

Ilmoittautuminen avautuu Taikkarissa perjantaina 05.01.2024 klo 9.00 ja päättyy maanantaina 15.01.2024 klo 20.

Ilmoittautumisessa on mainittava:

• seura

• kilpailijoiden etu- ja sukunimi

• kilpailusarja

• syntymäaika

• seuran edustaja kilpailupaikalla

• sähköpostiosoite vahvistusta varten

Kilpailutapahtumaan luistelijoita ilmoittava seura vakuuttaa myös, että tapahtumaan nimetyillä valmentajilla ja seuran edustajilla on toimihenkilöpassi voimassa.

Uplakers Taitoluistelun valmentajat Maija Seppänen ja Tia Siromaa-Miettinen ovat kaikkien seurojen luistelijoita varten paikalla kilpailutapahtuman ajan, joten seuroista ei välttämättä tarvitse tähän tapahtumaan resursoida valmennusta paikalle (toki toivotamme myös valmentajat tervetulleiksi!). Halutessaan Maijalle tai Tialle voi laittaa etukäteen sähköpostia luistelijaan liittyen (etunimi.sukunimi@uplakers.fi).

**Musiikki**  Jokaisen osallistujan musiikki tulee olla tallennettuna Taikkarissa mp3-tiedostoina pe 19.01.2024 mennessä. Pyydämme nimeämään musiikkitiedostot SARJA\_LUISTELIJA\_SEURA. Järjestävä seura sitoutuu hävittämään tiedostot välittömästi tapahtuman jälkeen. Musiikista on oltava mukana myös varakopio (muistitikku).

**Muuta huomioitavaa**

Tiedoksi osallistujille, että jäähallissamme on kaksi kenttää, joita erottaa toisistaan seinämäinen pressu. Rinnakkaisella kentällä on normaalia harjoitustoimintaa kilpailutapahtumamme ajan ja sieltä voi kantautua hiukan ääniä. Olemme kuitenkin aiemminkin järjestäneet kilpailutapahtumia samalla tavalla, eivätkä toisen kentän äänet ole häirinneet tapahtumiamme.

**Osallistumisen peruuttaminen**

Taikkarissa ilmoittautumisen määräaikaan mennessä ja sen jälkeen sekä Taikkarissa että sähköpostitse kilpailut@uplakers.fi

**Arvonta** Luistelujärjestyksen arvonta suoritetaan tapahtuman järjestäjän toimesta 22.01.2024 ja julkaistaan tapahtuman nettisivuilla mahdollisimman pian arvonnan jälkeen.

**Tapahtumavahvistus**

Lähetetään mahdollisimman pian ilmoittautumisen päätyttyä, sekä julkaistaan tapahtuman nettisivuilla.

**Tapahtuman nettisivut**

https://taitoluistelu-uplakers-fi.sporttisaitti.com/kilpailut/seuran-jarjestamat-kilpailut-2023-2/sm-junioreiden-kilpailutapahtuma/

**Tapahtumaorganisaatio**

 kilpailut@uplakers.fi

**Jakelu** Kutsutut seurat, arvioijat